ಸಂಸದರಿಗೆ 184 ಫ್ಲ್ಯಾಟ್‌ ಉದ್ಘಾಟಿಸಿದ ಮೋದಿ – 4 ಟವರ್‌ಗಳಿಗೆ 4 ನದಿಗಳ ಹೆಸರು

– ಕಾರ್ಮಿಕರ ಶ್ರಮಕ್ಕಾಗಿ ಸಿಂದೂರ ಸಸಿ ನೆಟ್ಟ ಪ್ರಧಾನಿ

ನವದೆಹಲಿ: ಸಂಸತ್​ ಸದಸ್ಯರಿಗಾಗಿಯೇ ನಿರ್ಮಾಣಗೊಂಡಿರುವ 184 ಹೊಸ ಬಹುಮಹಡಿ ಫ್ಲಾಟ್​ಗಳನ್ನ (Multi Storey Housing Flats) ಇಂದು ಪ್ರಧಾನಿ ನರೇಂದ್ರ ಮೋದಿ (PM Modi) ಉದ್ಘಾಟಿಸಿದರು. ಬಳಿಕ ವಸತಿ ಸಮುಚ್ಛಯ ಸ್ಥಳದಲ್ಲಿ ಸಿಂದೂರ (ವರ್ಮಿಲಿಯನ್) ಸಸಿ ನೆಟ್ಟು ಕಾರ್ಮಿಕರ ಶ್ರಮ ಸ್ಮರಿಸಿದರು. ಜೊತೆಗೆ ಕಾರ್ಮಿಕರೊಂದಿಗೆ ಕೆಲಕಾಲ ಸಂವಾದ ನಡೆಸಿದರು.

#WATCH | Delhi: Prime Minister Narendra Modi inaugurates the 184 newly constructed Type-VII Multi-Storey Flats for Members of Parliament at Baba Kharak Singh Marg.

Source: DD pic.twitter.com/EAmBLnUTPT

— ANI (@ANI) August 11, 2025

ದೆಹಲಿಯ ಬಾಬಾ ಖರಕ್ ಸಿಂಗ್ ಮಾರ್ಗದಲ್ಲಿ ನಿರ್ಮಾಣಗೊಂಡಿರುವ ಟೈಪ್-VII ಬಹುಮಹಡಿ ಫ್ಲ್ಯಾಟ್‌ ಕಟ್ಟಡ (MPs Flats) ಸಂಸದರಿಗೆ ವಸತಿ ಕೊರತೆ ನೀಗಿಸುವ ಉದ್ದೇಶ ಹೊಂದಿದೆ. ಅಲ್ಲದೇ ಆಧುನಿಕ, ಪರಿಸರ ಸ್ನೇಹಿ ನಿವಾಸಗಳನ್ನ ಒದಗಿಸುವುದು ಈ ಯೋಜನೆಯ ಗುರಿಯಾಗಿದೆ. ಇದನ್ನೂ ಓದಿ: ರಾಯರ ಮಧ್ಯಾರಾಧನೆಯಲ್ಲಿ ನಟ ಜಗ್ಗೇಶ್ ಭಾಗಿ

ಈ ಕಾರ್ಯಕ್ರಮದ ವೇಳೆ ಪ್ರಧಾನಿ ಜೊತೆಗೆ ಲೋಕಸಭಾ ಸ್ಪೀಕರ್​ ಓಂ ಬಿರ್ಲಾ, ಕೇಂದ್ರ ಸಚಿವರಾದ ಮನೋಹರ್​ ಲಾಲ್​ ಖಟ್ಟರ್​, ಕಿರಣ್​ ರಿಜಿಜು ಅವರು ಉಪಸ್ಥಿತರಿದ್ದರು. ಈ ಸಂದರ್ಭದಲ್ಲಿ ಪ್ರಧಾನಿ ನರೇಂದ್ರ ಮೋದಿ ಅವರು ಈ ವಸತಿ ಸಮುಚ್ಛಯ ಸ್ಥಳದಲ್ಲಿ ಸಿಂಧೂರ (ವರ್ಮಿಲಿಯನ್) ಸಸಿಯನ್ನು ನೆಟ್ಟರು. ಈ ವೇಳೆ, ಕಟ್ಟಡ ಕಾರ್ಮಿಕರ ಜೊತೆಗೆ ಕೂಡ ಸಂಭಾಷಣೆ ನಡೆಸಿದರು. ಇದನ್ನೂ ಓದಿ: ಎರಡೆರಡು ವೋಟರ್ ಐಡಿ – ಬಿಹಾರ ಡಿಸಿಎಂಗೆ ಚುನಾವಣಾ ಆಯೋಗ ನೋಟಿಸ್

#WATCH दिल्ली: प्रधानमंत्री नरेंद्र मोदी ने बाबा खड़क सिंह मार्ग पर सांसदों के लिए 184 नवनिर्मित टाइप-VII बहुमंजिला फ्लैटों का उद्घाटन किया और सिंदूर का पौधा लगाया।

(सोर्स: DD) pic.twitter.com/QypCLuKxAg

— ANI_HindiNews (@AHindinews) August 11, 2025

184 ಬಹುಮಹಡಿ ಫ್ಲ್ಯಾಟ್‌ನ ವಿಶೇಷತೆ ಏನು?

* ಬಹುಮಹಡಿ ಫ್ಲ್ಯಾಟ್‌ನ 4 ಟವರ್‌ಗಳಿಗೆ 4 ನದಿಗಳ ಹೆಸರನ್ನು ನಾಮಕರಣ ಮಾಡಲಾಗಿದೆ, ಕೃಷ್ಣಾ, ಗೋದಾವರಿ, ಕೋಸಿ, ಹೂಗ್ಲಿ ಎಂಬ ಹೆಸರುಗಳನ್ನಿಡಲಾಗಿದೆ.

* ಹೊಸದಾಗಿ ನಿರ್ಮಿಸಲಾದ ಪ್ರತಿಯೊಂದು ಟೈಪ್-7 ಫ್ಲಾಟ್‌ಗಳು ಅಂದಾಜು 5000 ಚದರ ಅಡಿ ಕಾರ್ಪೆಟ್ ಪ್ರದೇಶವನ್ನ ಒಳಗೊಂಡಿದೆ. ಕಚೇರಿಗಳು, ಸಿಬ್ಬಂದಿ ವಸತಿ ಮತ್ತು ವಸತಿ ಉದ್ದೇಶಗಳಿಗೆ ಅನುಕೂಲವಾಗುವ ವಿಭಾಗಗಳನ್ನು ವಿನ್ಯಾಸಗೊಳಿಸಲಾಗಿದೆ. ಇದರಿಂದಾಗಿ ಸಂಸದರು ತಮ್ಮ ಸಾರ್ವಜನಿಕ ಕರ್ತವ್ಯಗಳನ್ನೂ ಮನೆಯಿಂದಲೇ ನಿರ್ವಹಿಸಲು ಅವಕಾಶವಿದೆ ಎಂದು ಕೇಂದ್ರ ಸರ್ಕಾರ ಪ್ರಕಟಣೆಯಲ್ಲಿ ತಿಳಿಸಿದೆ.

* ಹೊಸ ಫ್ಲ್ಯಾಟ್‌ಗಳು ಉನ್ನತ ವರ್ಗದ ಟೈಪ್‌-8 ಬಂಗಲೆಗಳಿಗಿಂತಲೂ ಹೆಚ್ಚು ವಿಶಾಲವಾಗಿವೆ. ಈ ಬಹುಮಹಡಿ ಕಟ್ಟಡವನ್ನು ಅಲ್ಯೂಮಿನಿಯಂ ಶಟರಿಂಗ್‌ನೊಂದಿಗೆ ಏಕಶಿಲೆಯ ಕಾಂಕ್ರೀಟ್ ಬಳಸಿ ನಿರ್ಮಿಸಲಾಗಿದೆ.

* ಕಟ್ಟಡ ಆವರಣದಲ್ಲಿ ಸಮುದಾಯ ಕೇಂದ್ರವನ್ನೂ ಒಳಗೊಂಡಿದ್ದು, ಸಂಸದರ ಸಾಮಾಜಿಕ ಮತ್ತು ಅಧಿಕೃತ ಕಾರ್ಯಕ್ರಮಗಳಿಗೆ ಉಪಯುಕ್ತವಾಗಲಿದೆ.

* ಈ ಕಟ್ಟಡವು GRIHA 3-ಸ್ಟಾರ್ ರೇಟಿಂಗ್‌ ಮಾನದಂಡ ಹೊಂದಿದೆ, ರಾಷ್ಟ್ರೀಯ ಕಟ್ಟಡ ಸಂಹಿತೆ (ಎನ್​ಬಿಸಿ) 2016ಗೆ ಅನುಗುಣವಾಗಿ ನಿರ್ಮಾಣವಾಗಿದೆ.

* ಪರಿಸರ ಸುಸ್ಥಿರ ವೈಶಿಷ್ಟ್ಯಗಳಲ್ಲಿ ನವೀಕರಿಸಬಹುದಾದ ಇಂಧನ ವ್ಯವಸ್ಥೆಗಳು, ಇಂಧನ-ಸಮರ್ಥ ಫಿಟ್ಟಿಂಗ್‌ಗಳು ಮತ್ತು ತ್ಯಾಜ್ಯ ನಿರ್ವಹಣಾ ವ್ಯವಸ್ಥೆಯನ್ನು ಒಳಗೊಂಡಿದೆ.

* ಮುಖ್ಯವಾಗಿ ಎಲ್ಲಾ ಕಟ್ಟಡಗಳನ್ನು ಆಧುನಿಕ ರಚನಾತ್ಮಕ ಮಾನದಂಡಗಳಿಗೆ ಅನುಗುಣವಾಗಿ ಭೂಕಂಪ-ನಿರೋಧಕವಾಗಿ ನಿರ್ಮಿಸಲಾಗಿದೆ. ನಿವಾಸಿಗಳ ಸುರಕ್ಷತೆಗಾಗಿ ದೃಢವಾದ ಭದ್ರತಾ ವ್ಯವಸ್ಥೆಯನ್ನು ಸಹ ಅಳವಡಿಸಲಾಗಿದೆ.